--------------------------------------------------    "D'Wäut isch no jung"    Mängisch vom Negative behaftet, vom mim Dänke versklavt  Ischs fougendi issicht wo mir rettet nach mängre lääre länge nacht  Denn ufe zwöit blick isch jo gar nüme aues so dunku  Und jede verändrig woni erspähe git mer s'güu fändi liecht am ändi vom tunnu  Weiss mi wäg wird beschwärlech si, und meh aus einisch au steinig  mängisch di einzig begletig s'gfüu niemer versteit mi  We so viu drüber  xeit, u so weni drbi überleit wird  was mer drus zieh nimmt üs niemer ab sisch üsi eigni entscheidig  Was wär wo wenn werum wie u sim läbe macht  Mach d'Auge uf nütz möglechkeite und dr räscht isch näbesach  Du muesch nid immer do si we de grad mau nid masch  Du muesch grad rein gar nüt usser di säuber si au wes grad nid passt  Du darfsch Fähler mache und d'zyt schynbar ungnützt verstriche lo  Sisch dr erlaubt di loszlöse und die eifach lo tribe lo  irgendeinisch  merke aui, das gäud ellei nid glücklech macht  Auso hebet euchi gläser, stosset a und stürzet mit mer ab    D' Wäut isch no jung - bis jez lauft aues rund  Au i lache glücklech, denn mir si zfride und xung  Doch bau mache mer se kaputt- u das mit jedem absturz  Chli meh vergliche mit üsene flashs isch das läbe gar kurz  D' Wäut isch no jung - bis jez lauft aues rund  Aui lache glücklech, denn mir si zfride und xung  Doch bau mache mer se kaputt- u das mit jedem  absturz  Chli meh vergliche mit üsene flashs isch das läbe gar kurz    Und luegeni zrügg, erschynt mer so mäng spur aus frogezeiche  Materiell beglückt isch mis dosi viufauch vo sorge zeichnet  Suggerierti asprüch sporne a und fordere eim de  Bis me nüme ma im herbscht grännt üsi seele vor heimweh  denn liebi wäit i üsne gasse eher sparsam, s'herscht z'viu unfrohs karma  drum suechet euch buddha, allah, jesus odr jah jah  suechet bis dr finget, ändet vilech bim bling  bling am ringfinger  isch euchi gsöuschafft wiene ozean dene blibeni nichtschwimmer      --------------------------------------------------